**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.12.2022, ora 08.00 – 26.12.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 26.12.2022, ora 07.00**

**RÂURI**

**Debitele au fost în creştere** ca urmare a propagării pe cursurile mijlocii şi inferioare ale Turului, Someşului şi Buzăului, în scădere pe râurile din bazinele Vişeu, Iza, Mureş, Suceava şi bazinele superioare ale Turului şi Someşului şi relativ staționare pe celelalte râuri.

Debitele se situează în general la valori în jurul și peste normalele lunare multianuale, exceptând râurile din bazinele hidrografice: Vedea, Siret (exceptând cursul superior al Sucevei, Moldovei și bazinul superior și mijlociu al Bistriței), Prut (exceptând cursul superior), bazinele superioare ale Argeşului şi Ialomiței, pe cursul mijlociu al Crasnei, în bazinul inferior al Oltului şi râurile din Dobrogea, unde au valori cuprinse între 30-80% din normalele lunare şi mai mici (sub 30%) pe râurile din bazinele hidrografice: Tazlău,Bârlad și Jijia.

Formațiunile de gheață (gheață la maluri, pod de gheață şi năboi) existente pe râurile din estul țării au fost în uşoară restrângere, diminuare și eliminare.

**Se situează peste:**

**- COTA DE ATENȚIE râul Tur la stațiile hidrometrice: Călinești Oaș (350+37) – jud. SM, Turulung (360+40)-jud. SM şi Micula (270+62)-jud. SM - sectoare îndiguite**.

 **Debitele vor fi relativ staționare,** exceptând cursurile mijlocii şi inferioare ale Turului şi Someşului unde vor fi în creştere datorită propagării şi cursul mijlociu şi inferior al Mureşului unde vor fi în scădere.

Formațiunile de gheață (gheață la maluri, pod de gheață şi năboi) vor fi în diminuare și restrângere.

Se va situa **peste COTELE DE ATENȚIE râul Tur la stațiile hidrometrice aval Călinești Oaș**.

**DUNĂRE**

**Debitul** la intrarea în ţară (secţiunea Baziaş) în intervalul 25.12.2022 – 26.12.2022 **a fost în scadere, având valoarea de** **7100 m3/s**, peste media multianuală a lunii **decembrie (5200 m3/s).**

În aval de Porţile de Fier debitele au fost în scădere în scădere la Gruia și pe sectorul Tr.Măgurele – Cernavodă şi în creștere pe sectoarele Calafat – Corabia şi Hărşova – Tulcea.

**Debitul la intrarea în ţară (secţiunea Baziaş) va fi în scadere (6900 m3/s).**

În aval de Porțile de Fier debitele vor fi în scădere pe sectoarele Gruia – Calafat şi Zimnicea – Brăila şi în creştere pe sectoarele Bechet – Tr. Măgurele şi Galați – Tulcea.

**2.** **Situația meteorologică în intervalul 25.12.2022, ora 09.00 – 26.12.2022, ora 06.00**

**ÎN ŢARĂ**

**Valorile termice diurne s-au situat în continuare peste cele specifice perioadei,** cu abateri pozitive de până la 12...13 grade. Cerul a fost mai mult senin în sudul teritoriului și a prezentat înnorări temporare în rest. Pe arii restrânse în Moldova și cu totul izolat în Transilvania și Maramureș a plouat slab, iar la munte, la altitudini de peste 1700 m, izolat a nins. Vântul a suflat slab și moderat, cu intensificări în zona montană înaltă, unde a avut viteze la rafală de până la 95...100 km/h, dar local și temporar și în estul teritoriului, cu rafale de 55...60 km/h. La ora 20 mai era strat de zăpadă doar local, în zona montană înaltă, și măsura, în platformele stațiilor meteo, până la 36...47 cm în Munții Călimani și Bucegi. Temperaturile maxime s-au încadrat între 5 grade la Ocna Șugatag și 16 grade la Ploiești, iar la ora 06 se înregistrau valori termice cuprinse între -6 grade la Miercurea Ciuc și 10 grade la Dumbrăvița de Codru și Șiria. S-a semnalat ceață, local în zonele joase de relief din vestul teritoriului și doar izolat în rest.

*Observație: de ieri dimineață de la ora 6 au fost în vigoare 14 atenționări cod galben pentru fenomene meteorologice periculoase imediate, emise după cum urmează: 6 de către SRPV Timișoara, 3 de către SRPV Sibiu, câte 2 de către SRPV Cluj, respectiv CNPM pentru Muntenia și câte 1 de către SRPV Craiova, respectiv SRPV Bacău.*

**LA BUCUREŞTI**

**Valorile termice s-au situat în continuare peste mediile climatologice ale datei**, astfel că temperatura maximă a fost de 15 grade. Cerul a fost mai mult senin, iar vântul a suflat slab. La ora 06 se înregistrau -2 grade la stația meteo Băneasa, -1 grad la Afumați și 1 grad la Filaret. Spre sfârșitul intervalului, în unele cartiere s-a semnalat ceață.

 **3. Prognoza meteorologică în intervalul 26.12.2022, ora 09.00 – 27.12.2022, ora 09.00**

**ÎN ŢARĂ**

În zonele joase din sudul și parțial din estul țării, nebulozitatea și local ceața vor fi persistente, condiții în care, pe timpul zilei, vremea va fi apropiată de normalul perioadei, dar în vestul teritoriului și în zonele montane și submontane din rest, valorile termice se vor situa mult peste cele normale în această perioadă din an. În vest, centru și nord, cerul va fi temporar noros și local va ploua, cu precădere seara și noaptea, la munte, pe creste, trecător vor fi și lapoviță sau ninsoare, iar ceața se va forma izolat. Vântul va sufla slab și moderat, cu intensificări la altitudini mari la munte.

Temperaturile maxime se vor încadra între 4 și 14 grade, iar cele minime vor fi cuprinse în marea lor majoritate între -1 și 8 grade.

**LA BUCUREŞTI**

**Vremea va fi predominant închisă.** Nebulozitatea va persista în mare parte din interval și temporar se va forma ceață, în special dimineața și noaptea. Vântul va sufla în general slab. Temperatura maximă va fi de 4...6 grade, iar cea minimă de 1...2 grade.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 21.12.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring:**

**MS-2 mun. Targu Mures**

**MS-1 mun. Targu Mures**

**AB-2 mun. Sebes**

**BV-6 oras Codlea**

**BT-1 mun. Botosani**

**BC-1 mun. Bacau**

**CJ-4 mun. Cluj Napoca**

**CJ-2 mun. Cluj Napoca**

**CJ-3 mun. Cluj Napoca**

**SM-1 mun. Satu Mare**

**PH-1 mun. Ploiesti**

**DB-2 oras Fieni**

**PH-5 mun. Ploiesti**

**Agenţia Naţională pentru Protecţia Mediului** informează că, din rezultatele analizelor efectuate în data de 22.12.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring:**

**B-27 com Afumati**

**CJ-4 mun. Cluj Napoca**

**CJ-2 mun. Cluj Napoca**

**CJ-3 mun. Cluj Napoca**

**MM-1 mun. Baia Mare**

**SM-1 mun. Satu Mare**

**BV-6 oras Codlea**

**MS-2 mun. Targu Mures**

**MS-1 mun. Targu Mures**

**AB-2 mun. Sebes**

**AR-2 mun. Arad**

**CS-4 com Buchin**

**BT-1 mun. Botosani**

**BC-1 mun. Bacau**

**SV-1 mun. Suceava**

**DB-2 oras Fieni**

**PH-1 mun. Ploiesti**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 22.12.2022 – 23.12.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

 **Judetul Botosani:**

 - Se mentine situatia de restrictii in alimentarea cu apa pentru piscicultura la folosinta:

 \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judetul Iasi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni,corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

 **Judetul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

 Direcția Comunicare